BushGlam Luxury Holiday Home | LekkeSlaap
BushGlam Luxury Holiday Home: Hooffoto's
Adres: Raptor's Wildlife Escape 55, Hoedspruit, 1308, Limpopo
Vanaf R2 750 per nag (vir 6 persone)
BushGlam Luxury Holiday Home is op die Raptor's Wildlandgoed en bied 'n moderne, luukse vakansiehuis met slaapplek vir 6 gaste.
BushGlam beskik oor 3 moderne slaapkamers, 2 moderne badkamers, ruim sitkamers, 'n eet-area en 'n volledig toegeruste kombuis. Die Zen-tuin is 'n rustige ontspanningsarea wat bos se kant toe front. Hiér kan jy die groot privaat sonverhitte swembad geniet of in die aparte borrelbad met sitplek vir 6 ontspan. Sonbaai op die lêstoele op die houtdek of sit onder die beskutte stoep. Daar is ook 'n ingeboude braai-area buite wat die tuin die perfekte plek maak om te ontspan, af te skakel en die omgewing in te drink.
Die grondvloer spog met 'n pragtige oopplan-leefarea en 'n fynproewerskombuis in skakerings van groen wat toegerus is met moderne toebehore. Langsaan is die oopplan-eetarea met 'n unieke houttafel. Daar is skuifdeure wat na die skaduryke stoep lei. Die 2 slaapkamers deel 1 badkamer. Die eerste slaapkamer het 'n koningingrootte bed en kyk uit oor die Zen-tuin. Die tweede slaapkamer is ingerig met 2 enkelbeddens. Die slaapkamers het elkeen ingeboude kaste, gehalte-matrasse en -linne.
Op die boonste verdieping is daar 'n tweede sitkamer. Dié sitkamer het hoë grasdak-plafon, 'n rooi muur wat 'n fokuspunt vorm, unieke kunswerke en gemaklike sitplek. Daar is ook uitsigte oor die bosse en jy sal ook die Drakensberge in die verte sien. Die derde slaapkamer het 'n koninggrootte-bed en 'n en suite-badakemr met dubbel-reënstort en 'n vrystaande bad. Dié kamer bied toegang tot die balkon.
Die rustigheid van die Hoedspruit-area bied gulde geleentheid vir wildkyk. Verken die wêreldbekende Krugerwildtuin en die Panorama-roete. Jy kan ook op 'n lekker Groot 5-wildrit gaan.
'n Bespreking by BushGlam Luxury Holiday Home sluit in:
4.7 uit 5van 3 resensies vir BushGlam Luxury Holiday Home
Raptor's Wildlife Escape 55, Hoedspruit, 1308, Limpopo
Gaste dink BushGlam Luxury Holiday Home het 'n uitstekende ligging
https://travelground.imgix.net/AAEAAQAAAAAAAAAAAAAAJDVmYzIzMjQxLTNmOWYtNDIwNy1iZjFkLTQyMmEzNDQ0YTZmNA?w=1440&h=960&fit=crop&auto=format Vanaf R2 750 per nag (vir 6 persone) 3 5 1 5 55. Raptor's Wildlife Estate Hoedspruit 1308 Limpopo 086 999 0018 15:00-18:00 10:00 -24.359206863105 30.946324467659